Сумеснае правядзенне маладзёжнага форуму дазволіць умацаваць супрацоўніцтва і дружалюбныя адносіны паміж дзвюма краінамі і ўніверсітэтамі, а таксама паспрыяе развіццю навуковых сувязяў паміж маладымі навукоўцамі. Форум стане ўнікальнай пляцоўкай па абмене інавацыйнымі ідэямі і тэхналогіямі ў розных навуковых галінах. Праблемнае поле ахопіць пытанні аховы навакольнага асяроддзя, інфарматыку, апрацоўку вялікіх масіваў дадзеных, стварэнне кампютарных праграм і сетак на аснове тэхналогій “штучнага інтэлекту” і іншыя. Мяркуецца, што маштабная падзея пройдзе ў БДУ ў маі бягучага года, а ў будучыні плануецца яго арганізацыя па чарзе раз у два гады.